**Opphev monarkiet!**

I dag er statshovudet åt Noreg framleis det same som me har hatt gjennom heile Noregs historie, nemleg kongen. Det viser at kongane me har hatt har gjort ein god jobb, men tida for oppheving av dette systemet er komen. Monarkiet har hatt si tid, og det er på tide at me lyt sjå framover om me ynskjer å gå framover.

I dag slit folk med fattigdom og inflasjon. Ei av årsakene åt dette er at mange millionar av skattepengane våre går rett til kongehuset. Det verkar heilt feil at éin familie nøya seg med våre pengar. Om me hadde oppheve monarkiet, kunne dei ekstra skattepengane anten gå attende til folka som måtte skatta dei pengane, eller so kan dei pengane verta nytta til å forbetra dei sosiale tenestene for eit ålment godt samfunn kor alle trivst.

Å gjera Noreg om til ein republikk vil visa verda at me òg er i stand til å moderniserast og stå for fullt demokrati, slik som dei nordiske naboane våre Island og Finland som har stått utan monarki i over 100 år.

Senterungdommen meiner:

* At Stortinget lyt halda republikk-debatten kvart år framfor kvart 4. år.
* At overgangen frå monarki til republikk må henda demokratisk med offentleg debatt og røysting.
* At om Noreg vert ein republikk, lyt pengane som tidlegare vart nytta til kongehuset anten gjevast attende til folket, eller gå til betring av dei sosiale tenestene.
* At om Noreg vert ein republikk, lyt grunnlova få ei total reform kor ho vert omskrive frå botn av att.